Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 330

szóló 1991. évi II. törvényt. Ha az adós valamely kötelezettség biztosítására a felszámolás kezdő időpontja előtt óvadékot nyújtott, a felszámolási eljárás közzétételekor az óvadékra vonatkozó megállapodás megszűnik, és az óvadék tárgyát képező vagyont a felszámoló részére ki kell adni. 2000/82. szám módon — elektronikus úton, illetve papíron — napi rendszerességgel kell megküldeniük. A jelentéseknél mind a nyomtatott, mind az elektronikus formátumú táblák oldalszámozását a lábléc közepén „aktuális lap sorszáma/összes lap száma” formában fel kell tüntetni. A jelentésekben a jelentett időpontra vonatkozó napi záró adatokat kell kimutatni. A befektetési szolgáltatónak a tevékenysége során az ügyfelekkel szembeni (pénz és értékpapír formában megnyilvánuló) kötelezettségekre, illetve saját tulajdonú pénzés befektetési eszközökre (tulajdonos szerinti megfeleltetés) fedezetet kell nyújtani a befektetési szolgáltató által belső (pénztár, saját értéktár) és külső letéti helyeken (KELER, hitelintézet) elhelyezett, ügyfél és saját tulajdonú pénzeszköz- és értékpapír-állománynak (hely szerinti megfeleltetés). Az adatokat a befektetési szolgáltató — jogszabályi előírásoknak megfelelő, naprakész állapotú — nyilvántartási rendszeréből kell kimutatni. Mind a pénz-, mind az értékpapír-fedezettségi jelentések a tulajdonos és a hely szerinti összevetés elvére épülnek. A befektetési szolgáltatási tevékenységet végző hitelintézeteknek a mellékletekben szereplő táblákat (adatokat) értelemszerűen, az analitikus nyilvántartásuk alapján, illetve a befektetési szolgáltatási tevékenységüknek megfelelően kell kitölteni. Az egyes sorokban szereplő, saját pénzeszközökre vonatkozó adatokat azoknak a befektetési szolgáltatási tevékenységet folytató hitelintézeteknek szolgáltatni kell, amelyek saját számlára folytatnak kereskedelmi tevékenységet. A hitelintézetek esetében nem minősül kereskedelmi tevékenységnek a hitelintézetekkel, az MNB-vel és a befektetési szolgáltatókkal befektetési eszközökkel végzett adásvételi és csereügylete, amely likviditás-, illetve kockázatkezelési tevékenység, ezért az ezzel kapcsolatos információk nem tartoznak e rendeletben előírt adatszolgáltatási kötelezettség alá. A befektetési vállalkozás szempontjából ügyfél mindenki, akivel üzleti, szerződéses kapcsolatban áll, beleértve a partner befektetési vállalkozást, hitelintézetet. Azok a befektetési szolgáltatók, amelyek alklíringtagok (saját jogon nem kapcsolódnak az elszámolóházhoz, csak szerződés alapján a KELER Rt.-vel közvetlen elszámolásban álló klíringtagon keresztül bonyolíthatják ügyleteiket) a mellékletekben kimutatandó pénzeszközöket, illetve értékpapír-állományokat a klíringtagtól kapott elszámolások (számlakimutatások) alapján a saját analitikus nyilvántartásuk szerint kötelesek megbontani és kimutatni.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes